3. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 186 της 14/27 Φεβρ. 1981 (ΦΕΚ Α' 52) Περί τεμαχισμού σφαγίου βοοειδών εις τεμάχια λιανικής πωλήσεως και της ονοματολογίας αυτών. Έχοντες υπ' όψει: Ι)Τας διατάξεις της παρ. Ι περιπτ. 7 του άρθρ. 20 και της παρ. 4 του άρθρ. 21 του Νόμ. 248/1914 προστεθέντων αντιστοίχως δια του άρθρου μόνον του Α.Ν. της 23/24.1.36 και του άρθρου πρώτου του Νόμ. 4085/60, αμφοτέρων «περί συμπληρώσεως του Νόμ. 248/1914 «περί οργανώσεως της Ζωοτεχνικής και Κτηνιατρικής Υπηρεσίας». 2)Την υπ' αριθ. 1319/1980 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Ορισμοί Άρθρ.1.-Κατά την έννοιαν του παρόντος θεωρούνται ως: 1.Σφάγιον βοοειδών, είτε τούτο παρουσιάζεται ολόκληρον, είτε εις ημιμόρια, το σφάγιον βοοειδούς το οποίον έχει υποστή αφαίμαξιν και εκδοράν και εκ του οποίου επιπροσθέτως έχουν αφαιρεθή: α)Η κεφαλή, αποκοπτομένη εις την ατλαντοϊνιακήν διάρθρωσιν δια τομής καθέτου προς τον μεγάλον άξονα των αυχενικών σπονδύλων. Ο καθαρισμός της σφαγιτιδικής αύλακος δύναται να πραγματοποιηθή δια της αφαιρέσεως ιστών βάρους ουχί ανωτέρου του ενός χιλιογράμμου δι' αμφοτέρα τα ημιμόρια. β)Εν τμήμα εκ των εμπροσθίων και οπισθίων άκρων, αποκοπτομένων των μεν πρώτων εις την διάρθρωσιν του καρπού, των δε δευτέρων εις την διάρθρωσιν του ταρσού. γ)Τα όργανα τα περιεχόμενα εις την θωρακικήν, κοιλιακήν και πυελικήν κοιλότητα συμπεριλαμβανομένου του λίπους των νεφρών, της καρδίας και της πυέλου. δ)Τα εξωτερικά γεννητικά όργανα και οι συναφείς αυτών μύες καθώς και ο μαστός και η πέριξ αυτού λιπώδης μάζα, εφ' όσον πρόκειται περί σφαγίων θηλέων. Το πέος και οι συναφείς αυτού μύες εφ' όσον πρόκειται περί σφαγίων αρρένων ευνουχισμένων ή μη καθώς και οι όρχεις των μη ευνουχισμένων ως και το λίπος του οσχέου. ς)Η ουρά, αποκοπτομένη μεταξύ πρώτου και δευτέρου κοκκυγικού σπονδύλου. 2.Ημιμόριον, το ήμισυ του σφαγίου βοοειδών το οποίον δημιουργείται κατά την διχοτόμησιν αυτού εις το μέσον και καθ' όλον το μήκος της σπονδυλικής στήλης και του στέρνου. 3.Πρόσθιον τεταρτημόριον με ΙΙ πλευράς, το τμήμα του ημιμορίου σφαγίου βοοειδών το οποίον περιλαμβάνει ΙΙ πλευράς. Τούτο διαχωρίζεται εκ του οπισθίου τεταρτημορίου δια τομής η οποία διέρχεται δια του μεσοπλευρίου και μεσοχονδρίου διαστήματος της ΙΙης και 12ης πλευράς και τέμνει την σπονδυλικήν στήλην και τους μυς αυτής καθέτως προς τον άξονά της. 4.Οπίσθιον τεταρτημόριον με 2 πλευράς, το τμήμα του ημιμορίου σφαγίου βοοειδών, το οποίον διαμορφώνεται κατά τον διαχωρισμόν του προσθίου τεταρτημορίου, ως περιγράφεται ανωτέρω. Διαχωρισμός προσθίου τεταρτημορίου Άρθρ.2.-Δια τας ανάγκας τεμαχισμού του προσθίου τεταρτημορίου βοοειδών εις τεμάχια λιανικής πωλήσεως είναι απαραίτητον να προηγηθή ο διαχωρισμός αυτού εις τα εξής δύο τμήματα: 1.Πρόσθιον άκρον (ρακέττα). α)Τα εξωτερικά όρια τούτου ορίζονται δια κυκλικής γραμμής η οποία ακολουθεί: αα)Εις το πρόσθιον μέρος, τον δικέφαλον βραχιόνιον μύν (ποντίκι) έως το ύψος της κατ' ώμον διαρθρώσεως, εν συνεχεία δε τον υπερακάνθιον μυν εκ του ύψους της κατ' ώμον διαρθρώσεως μέχρι του σημείου ενώσεως του οστού της ωμοπλάτης με τον χόνδρον ταύτης. ββ)Εις το οπίσθιον μέρος τον τρικέφαλον βραχιόνιον μυν μέχρι του σημείου ενώσεως του οστού της ωμοπλάτης μετά του ομωνύμου χόνδρου αυτής ή μέχρι του σημείου διαχωρισμού του τεμαχίου «μπριζόλα» μεταξύ 6ης και 7ης πλευράς εκ του τεμαχίου «σπαλομπριζόλα». γγ)Εις το κάτω μέρος, την μασχαλιαίαν πτυχήν όπου οι θωρακικοί μύες τέμνονται εις την κατάφυσίν των, τόσον εις τη κατ' αγκώνα διάρθρωσιν, όσον και εις το αντιβράχιον. β)Εσωτερικά όρια: Η εσωτερική επιφάνεια της ωμοπλάτης αποσπάται εκ του θώρακος δια τομής: αα)Του αφθόνου συνδετικού ιστού του μασχαλιαίου διαστήματος. ββ)Του μείζονος οδοντωτού και του οδοντωτού τραχηλικού εις το σημείον καταφύσεως αυτών εις το οστούν της ωμοπλάτης. γγ)Του ωμοπλατιαίου χόνδρου εις το σημείον της ενώσεώς του μετά του οστού της ωμοπλάτης. Ο χόνδρος ούτος μετά των πέριξ αυτού μυών παραμένει εις την ακρωμίαν (τεμάχιον καπάκι). 2.Πρόσθιον τεταρτημόριον άνευ προσθίου άκρου. Το τμήμα το οποίον απομένει μετά την αφαίρεσιν του προσθίου άκρου, εκ του προσθίου τεταρτημορίου. Ονοματολογία τεμαχίων λιανικής πωλήσεως  σφαγίου βοοειδών Άρθρ.3.-Τα σφάγια βοοειδών τα ευρισκόμενα υπό μορφήν ημιμορίων ή τεταρτημορίων τεμαχίζονται εις τα κατωτέρω τεμάχια λιανικής πωλήσεως, ως ταύτα σχηματικώς απεικονίζονται εις το συνημμένον παράρτημα: 1.Κότσι προσθίου άκρου ή Ιον κότσι. 2.Ποντίκι. 3.Σπάλα. Τα τεμάχια «κότσι», «ποντίκι» και «σπάλα», συγκροτούν    από    κοινού    το    τμήμα (Μετά τη σελ. 698,9880) Σελ. 698,98801 Τεύχος Ε92-Σελ. 39 Τεμαχισμός Κρεάτων 17.Θ.ωα.3 του προσθίου άκρου, ως τούτο ορίζεται εις το άρθρ. 2. 4.Τράχηλος (ελιά) 5.Στήθος. 6.Στηθοπλευραί. 7.Μπριζόλαι. 8.Σπαλομπριζόλα (ψευτομπριζόλαι). 9.Καπάκι. 10.Φιλετάκι. 11.Διάφραγμα. 12.Σκέλη (στήλοι) διαφράγματος. 13.Λάπα. 14.Φιλέτο. 15.Κόντρα. 16.Κιλότο. 17.Οπίσθιον κότσι ή 2ον κότσι. 18.Μηρός (ενιαίον τεμάχιον συγκροτούμενον εκ των επί μέρους τεμαχίων του τράνς, στρογγυλού, ουράς και νουά). Καθορισμός των ορίων των τεμαχίων λιανικής  πωλήσεως Άρθρ.4.-Ο καθορισμός των ορίων των εν τω άρθρ. 3 αναφερομένων τεμαχίων λιανικής πωλήσεως, ως σχηματικώς απεικονίζονται εις το παράρτημα του παρόντος Δ/τος, διενεργείται ως κατωτέρω: 1.Κότσι προσθίου άκρου (Ιο κότσι). Εις το τμήμα του προσθίου άκρου το τεμάχιον τούτο διαχωρίζεται προς τα άνω εις την κατ' αγκώνα διάρθρωσιν δι' αποκοπής και του ωλεκράνου εις το ύψος της διαρθρώσεως. Προς τα κάτω ο καρπός διαχωρίζεται εκ του αντιβραχίου εις το σημείον σχηματισμού των τενόντων των μυών του αντιβραχίου δια τομής καθέτου προς τον άξονα του οστού. 2.Ποντίκι. Μετά τον διαχωρισμόν του τεμαχίου «κότσι» του προσθίου άκρου αποκολλάται η κορυφή του οστού του ωλεκράνου εκ του κάτω τμήματος του βραχιονίου οστού και εν συνεχεία το ποντίκι διαχωρίζεται εκ της σπάλας δια τομής καθέτου προς την έσω επιφάνειαν της σπάλας η οποία διέρχεται κατά μήκος της οπισθίας και άνω επιφανείας του βραχιονίου οστού δια να καταλήξη εις την κατ' ώμον διάρθρωσιν την οποίαν και διαχωρίζει. Σελ.698,98802 Τεύχος Ε92-Σελ. 40 Το τεμάχιον «ποντίκι» διαμορφώνεται εν συνεχεία, εφ' όσον αποκοπούν και απομακρυνθούν τα άκρα του βραχιονίου οστού εις την βάσιν των. 3.Σπάλα. Το τεμάχιον τούτο διαμορφώνεται μετά την αφαίρεσιν του τεμαχίου «κότσι» και του τεμαχίου «ποντίκι» εκ του προσθίου άκρου. 4.Τράχηλος (ελιά). Το τεμάχιον τούτο διαχωρίζεται προσθίως εκ της κεφαλής εις το ύψος της ατλαντοϊνιακής διαρθρώσεως δια τομής καθέτου προς τον άξονα των αυχενικών σπονδύλων. Οπισθίως το τεμάχιον τούτο, διαχωρίζεται εκ του θώρακος δια τομής καθέτου προς την σπονδυλικήν στήλην η οποία βαίνει πλησίον και παραλλήλως προς το πρόσθιον χείλος της πρώτης πλευράς και τέμνει ή παρακάμπτει ελαφρώς το άκρον του πρώτου στερνιδίου (λαβή του στέρνου). 5.Στήθος. Προσθίως το τεμάχιον τούτο έχει τα αυτά όρια μετά του τεμαχίου «τράχηλος». Προς τα άνω διαχωρίζεται εκ του τεμαχίου «στηθοπλευραί» δια τομής η οποία άρχεται εκ της κορυφής του πρώτου στερνιδίου (λαβή του στέρνου) και διέρχεται εκ των σημείων συνδέσεως των πλευρών μετά των πλευρικών χόνδρων (χονδροπλευρικαί διαρθρώσεις). Οπισθίως έχει τα όρια του τεταρτημορίου. 6.Στηθοπλευραί. Προσθίως το τεμάχιον τούτο έχει τα αυτά όρια μετά του τεμαχίου «τράχηλος». Προς τα άνω διαχωρίζεται εκ των τεμαχίων «μπριζόλαι» και «σπαλοπριζόλαι» δι' ευθείας τομής αρχομένης εκ της βάσεως του πρώτου θωρακικού σπονδύλου, ήτις καταλήγει εις την 11ην πλευράν εις σημείον απέχον 8 εκατοστόμετρα εκ του έξω χείλους των μυών της ενιαίας μάζης (μάτι μπριζόλας). Προς τα κάτω έχει τα αυτά όρια μετά του τεμαχίου, «στήθους», οπισθίως δε τα όρια του τεταρτημορίου. 7.Μπριζόλαι. Προσθίως το τεμάχιον τούτο διαχωρίζεται εκ του τεμαχίου «σπαλομπριζόλαι» δια τομής η οποία διέρχεται δια του μεσοπλευρίου διαστήματος της 6ης και 7ης πλευράς και τέμνει την σπονδυλικήν στήλην καθώς και τους μυς αυτής καθέτως προς τον άξονά της. Προς τα κάτω το τεμάχιον τούτο έχει τα αυτά όρια μετά του τεμαχίου «στηθοπλευραί». Οπισθίως δε τα όρια του τεταρτημορίου. Το τεμάχιον τούτο περιλαμβάνει τα άνω τμήματα των 5 τελευταίων πλευρών προσθίου τεταρτημορίου, μετά των αντιστοίχων σπονδύλων. 17.Θ.ωα.3 Τεμαχισμός Κρεάτων 8.Σπαλομπριζόλαι (ψευτομπριζόλαι). Προσθίως το τεμάχιον τούτο έχει τα αυτά όρια μετά του τεμαχίου «τράχηλος». Προς τα κάτω έχει τα αυτά όρια μετά του τεμαχίου «στηθοπλευραί». Οπισθίως έχει τα όρια του τεμαχίου «Μπριζόλαι». Το τεμάχιον τούτο περιλαμβάνει τα άνω τμήματα των 6 πρώτων πλευρών μετά των αντιστοίχων σπονδύλων, διαμορφούται δε οριστικώς μετά την αφαίρεσιν των τεμαχίων «καπάκι» και «φιλετάκι». 9.Καπάκι. Το τεμάχιον τούτο περιλαμβάνει το ωμοπλατιαίον χόνδρον μετά των εξωτερικών αυτού μυών, εκ των εσωτερικών δε μυών περιλαμβάνει ολόκληρον τον ρομβοειδή καθώς και μέρος του οδοντωτού τραχηλικού και του μείζοντος οδοντωτού. 10.Φιλετάκι. Το τεμάχιον τούτο περιλαμβάνει τον επιμήκη τραχηλικόν μυν ο οποίος ευρίσκεται κάτωθι των θωρακικών σπονδύλων του τεμαχίου «σπαλομπριζόλαι». 11.Διάφραγμα. Το τεμάχιον τούτο περιλαμβάνει μέρος του μυώδους τμήματος του διαφράγματος και συγκεκριμένως την στερνικήν και πλευρικήν μοίραν αυτού καθώς και την απονεύρωσιν η οποία καλύπτει τούτο. 12.Σκέλη (στήλοι) διαφράγματος. Το τεμάχιον τούτο περιλαμβάνει το υπόλοιπον του μυώδους τμήματος του διαφράγματος, το οποίον αποτελεί την οσφυϊκήν μοίραν αυτού. 13.Λάπα. Το τεμάχιον τούτο περιλαμβάνει τους μυς του πλαγιοκοιλιακού τοιχώματος της κοιλίας. Προσθίως έχει τα αυτά όρια μετά του οπισθίου τεταρτημορίου. Προς τα άνω διαχωρίζεται εκ του τεμαχίου «κόντρα» δι' ευθείας τομής η οποία άρχεται εκ της έξω κοιλιακής γωνίας του λαγονίου οστού (λαγόνιον όγκωμα) και καταλήγει εις σημείον της 12ης πλευράς το οποίον απέχει οκτώ (8) εκατοστόμετρα εκ του έξω χείλους των μυών της ενιαίας μάζης του τεμαχίου «κόντα» (μάτι του κόντα). Οπισθίως το τεμάχιον τούτο διαχωρίζεται εκ του τεμαχίου «κιλότο» δια τομής η οποία άρχεται εκ του σημείου προσφύσεως του προηβικού τένοντος εις το ηβικόν οστού και καταλήγει εις την έξω κοιλιακήν γωνίαν του λαγονίου οστού (λαγόνιον όγκωμα), εκ του σημείου δε τούτου η τομή συνεχίζεται έως την επιγονάτιον πτυχήν κατά μήκος του προσθίου χείλους του τείνοντος την πλατείαν περιτονίαν μυός. 14.Φιλέτο. Το τεμάχιον τούτο είναι μία σαρκώδης επιμήκης μυϊκή μάζα η οποία κατέχει το κάτω τμήμα της οσφυϊκής χώρας, περιλαμβάνει δε τους μείζονας και ελάσσονας ψωΐτας καθώς και τον λαγόνιον μυν. Το φιλέτο τέμνεται εις το σημείον της προσφύσεώς του εις το οστούν του μηρού και εν συνεχεία αποκολλάται ολόκληρον εκ των οστών της λεκάνης και της οσφύος (τεμάχια «κιλότο» και «κόντρα»). 15.Κόντρα. Προσθίως το τεμάχιον τούτο έχει τα αυτά όρια μετά του οπισθίου τεταρτημορίου. Προς τα κάτω έχει τα αυτά όρια μετά του τεμαχίου «λάπα». Οπισθίως δε διαχωρίζεται εκ του τεμαχίου «κιλότο» δι' εγκαρσίας προς την σπονδυλικήν στήλην τομής, η οποία διέρχεται μεταξύ του τελευταίου οσφυϊκού και του πρώτου ιερού σπονδύλου και έμπροσθεν της λαγονίου ακρολοφίας. Το τεμάχιον τούτο, από πλευράς οστών, περιλαμβάνει τους 2 τελευταίους θωρακικούς σπονδύλους μετά των αντιστοίχων πλευρών καθώς και τους 6 οσφυϊκούς σπονδύλους. 16.Κιλότο. Προσθίως το τεμάχιον τούτο έχει τα αυτά όρια μετά των τεμαχίων «κόντρα» και «λάπα». Οπισθίως, ορόμενον εκ της έσω όψεως του οπισθίου τεταρτημορίου, διαχωρίζεται εκ του τεμαχίου «μηρός» δια τομής η οποία άρχεται εκ του προσθίου χείλους του τένοντος του ορθού μηριαίου μυός (τετρακέφαλος μηριαίος) ο οποίος εκφύεται έμπροσθεν και πλησίον της οφρύος της κοτύλης, διέρχεται εν συνεχεία εκ της κορυφής του ισχυακού ογκώματος (άνω γωνίας αυτού) και της κορυφής του μείζοντος τροχαντήρος του μηριαίου οστού, εφ' όσον προηγουμένως έχει αποκολληθή εκ του τετρακεφάλου μηριαίου μυός (τεμάχιον στρογγυλόν) ο τείνων την πλατείαν περιτονίαν μυς δια να παραμείνη τελικώς ούτος εις το τεμάχιον «κιλότο». 17.Οπίσθιον κότσι ή 2ον κότσι. Το τεμάχιον τούτο διαχωρίζεται εκ του τεμαχίου «μηρός» δια τομής η οποία διέρχεται δια της διαρθρώσεως της κνήμης, δια του διαστήματος του ευρισκομένου μεταξύ του γαστροκνημίου μυός και των υπολοίπων μυών της κνήμης και δια του άνω άκρου του οστού της πτέρνης το οποίον και τέμνει. Το τεμάχιον τούτο διαμορφώνεται, τελικώς δια της απομακρύνσεως του ταρσού ο οποίος διαχωρίζεται εκ της κνήμης δια τομής καθέτου προς τον άξονα του οστού τούτου εις το σημείον σχηματισμού των τενόντων των μυών της κνήμης ή εις το ύψος του καθεκτικού συνδέσμου. 18.Μηρός. Το τεμάχιον τούτο διαμορφώνεται, μετά την αφαίρεσιν των τεμαχίων «κιλότο» και «οπίσθιο κότσι». Το τεμάχιον «μηρός» αποτελείται εκ των κάτωθι επί μέρους τεμαχίων: α)Τράνς, το οποίον περιλαμβάνει τους μυς ημι-υμενώδη, προσαγωγόν, έσω ορθόν μηριαίον, ραπτικόν και κτενίτην. β)Στρογγυλόν το οποίον περιλαμβάνει τον τετρακέφαλον μηριαίον μυν.  (Μετά τη σελ. 698,98802) Σελ. 698,98803 Τεύχος Ε92-Σελ. 41 Τεμαχισμός Κρεάτων 17.Θ.ωα.3 γ)Ουρά, το οποίον περιλαμβάνει τους δικέφαλον μηριαίον και γαστροκνήμιον μυς. δ)Νουά, το οποίον περιλαμβάνει τον ημιτενοντώδη μυν. Χώροι τεμαχισμού σφαγίου βοοειδών Άρθρ.5.-1.Ο τεμαχισμός του σφαγίου βοοειδών εις τεμάχια λιανικής πωλήσεως δέον να διενεργήται εντός των νομίμως λειτουργούντων εργαστηρίων, βάσει του Π.Δ. 306/1980 «περί όρων τεμαχισμού νωπού κρέατος και ελέγχου των εργαστηρίων τεμαχισμού, αποστεώσεως και παρασκευής μιττωτού». 2.Αι διατάξεις της προηγουμένης παραγράφου δεν έχουν εφαρμογήν οσάκις αι εργασίαι τεμαχισμού διενεργούνται εις χώρους λιανικής πωλήσεως ή γενικώς διαθέσεως ή εις ένα παρακείμενον προς αυτά χώρον, προκειμένου να τεθούν εις άμεσον πώλησιν ή διάθεσιν προς τον τελικόν καταναλωτήν. Έλεγχος εφαρμογής - ποιναί. Άρθρ.6.-1.Ο έλεγχος εφαρμογής των διατάξεων του παρόντος Δ/τος ανατίθεται εις τας κατά τόπους Κτηνιατρικάς υπηρεσίας. 2.Οι παραβάται των διατάξεων του παρόντος τιμωρούνται κατά τα εν παρ. 2 του άρθρου μόνου του Α.Ν. της 23.1.1936 (ΦΕΚ 47 τεύχ. Α') οριζόμενα. Σελ. 698,98804 Τεύχος Ε92-Σελ. 42 17.Θ.ωα.3 Τεμαχισμός Κρεάτων